CELEX: 32014R0706
Language: et
Date: 2014-06-25 00:00:00
Title: Komisjoni rakendusmäärus (EL) nr 706/2014, 25. juuni 2014 , millega muudetakse määrust (EÜ) nr 972/2006 seoses basmati riisi suhtes kohaldatava imporditollimaksuga

26.6.2014   
            
            
               ET
            
            
               Euroopa Liidu Teataja
            
            
               L 186/54
            
         KOMISJONI RAKENDUSMÄÄRUS (EL) nr 706/2014,
   25. juuni 2014,
   millega muudetakse määrust (EÜ) nr 972/2006 seoses basmati riisi suhtes kohaldatava imporditollimaksuga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti a,
   ning arvestades järgmist:
   
               (1)
            
            
               Vastavalt Euroopa Liidu ja India vahelisele riisi käsitlevale kokkuleppele, (2) mis on heaks kiidetud nõukogu otsusega 2004/617/EÜ, (3) on India päritolu kooritud basmati riisi sortide suhtes kohaldatav imporditollimaksu määr null.
            
         
               (2)
            
            
               Vastavalt Euroopa Liidu ja India vahelisele riisi käsitlevale kokkuleppele, (4) mis on heaks kiidetud nõukogu otsusega 2004/618/EÜ, (5) on Pakistani päritolu kooritud basmati riisi sortide suhtes kohaldatav imporditollimaksu määr null.
            
         
               (3)
            
            
               Kõnealuste kokkulepete rakendamiseks on nõukogu määruse (EÜ) nr 1234/2007 (6) artikliga 138 ette nähtud, et kõnealuste kokkulepetega hõlmatud kooritud basmati riisi sortide suhtes kohaldatakse komisjoni poolt kindlaksmääratud tingimustel nullmääraga imporditollimaksu. Kõnealused tingimused on sätestatud komisjoni määruses (EÜ) nr 972/2006 (7).
            
         
               (4)
            
            
               Määrus (EL) nr 1308/2013, millega tunnistatakse kehtetuks ja asendatakse määrus (EÜ) nr 1234/2007, ei sisalda sätet, mis vastaks määruse (EÜ) nr 1234/2007 artiklile 138. Määruse (EL) nr 1308/2013 artikliga 183 volitatakse komisjoni seoses imporditollimaksudega vastu võtma rakendusakte, millega määratakse kindlaks kohaldatava imporditollimaksu määr kooskõlas eeskirjadega, mis on sätestatud muu hulgas Euroopa Liidu toimimise lepingu kohaselt sõlmitud rahvusvahelistes kokkulepetes.
            
         
               (5)
            
            
               Euroopa Liidu ja India vahel sõlmitud kokkuleppe ning Euroopa Liidu ja Pakistani vahel sõlmitud kokkuleppe järgimiseks tuleks määruses (EÜ) nr 972/2006 sätestada, et eespool nimetatud kokkulepetega hõlmatud kooritud basmati riisi sortide suhtes kohaldatakse kõnealuses määruses kindlaksmääratud tingimustel nullmääraga imporditollimaksu.
            
         
               (6)
            
            
               Määrust (EÜ) nr 972/2006 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 972/2006 artikkel 1 asendatakse järgmisega:
   
      „Artikkel 1
      Käesolevat määrust kohaldatakse CN-koodide 1006 20 17 ja 1006 20 98 alla kuuluvate kooritud basmati riisi järgmiste sortide suhtes:
      
                  —
               
               
                  Basmati 217
               
            
                  —
               
               
                  Basmati 370
               
            
                  —
               
               
                  Basmati 386
               
            
                  —
               
               
                  Kernel (Basmati)
               
            
                  —
               
               
                  Pusa Basmati
               
            
                  —
               
               
                  Ranbir Basmati
               
            
                  —
               
               
                  Super Basmati
               
            
                  —
               
               
                  Taraori Basmati (HBC-19)
               
            
                  —
               
               
                  Type-3 (Dehradun)
               
            Olenemata ühises tollitariifistikus kindlaksmääratud imporditollimaksu määradest kohaldatakse esimeses lõigus osutatud kooritud basmati riisi sortide suhtes käesolevas määruses kindlaksmääratud tingimustel nullmääraga imporditollimaksu.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 347, 20.12.2013, lk 671.
   
      (2)  Kirjavahetuse teel sõlmitud kokkulepe Euroopa Ühenduse ja India vahel lähtuvalt GATT 1994 artiklist XXVIII GATT 1994 lisades toodud CXL loendi riisi puudutavate soodustuste muutmiseks (ELT L 279, 28.8.2004, lk 19).
   
      (3)  Nõukogu otsus 2004/617/EÜ, 11. august 2004, kokkuleppe sõlmimise kohta kirjavahetuse teel Euroopa Ühenduse ja India vahel lähtuvalt GATT 1994 artiklist XXVIII GATT 1994 lisades toodud CXL loendi riisi puudutavate soodustuste muutmiseks (ELT L 279, 28.8.2004, lk 17).
   
      (4)  Kirjavahetuse teel sõlmitud kokkulepe Euroopa Ühenduse ja Pakistani vahel lähtuvalt GATT 1994 artiklist XXVIII GATT 1994 lisades toodud CXL loendi riisi puudutavate soodustuste muutmiseks (ELT L 279, 28.8.2004, lk 25).
   
      (5)  Nõukogu otsus 2004/618/EÜ, 11. august 2004, kokkuleppe sõlmimise kohta kirjavahetuse teel Euroopa Ühenduse ja Pakistani vahel lähtuvalt GATT 1994 artiklist XXVIII GATT 1994 lisades toodud CXL loendi riisi puudutavate soodustuste muutmiseks (ELT L 279, 28.8.2004, lk 23).
   
      (6)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
   
      (7)  Komisjoni määrus (EÜ) nr 972/2006, 29. juuni 2006, millega sätestatakse basmati riisi impordi ning riisi päritolu kindlaksmääramise ajutise kontrollisüsteemi suhtes kohaldatavad erieeskirjad (ELT L 176, 30.6.2006, lk 53).